
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 312 

21 Ιουνίου 2013 


ΑΠΟΦΑΣΕΙ Σ 

Αριθμ. 66035/6242 

Καθορισμός ορίων Αιγιαλού - Παραλίας και παλαιού αι- 
γιαλού στη θέση «ΑΓ. ΔΗΜΗΤΡΙΟΣ ΜΕΧΡΙ ΔΙΟΙΚΗΤΗ¬ 
ΡΙΟ» και επανακαθορισμός των ορίων αιγιαλού, πα¬ 
ραλίας και παλαιού αιγιαλού «ΑΓ. ΔΗΜΗΤΡΙΟΣ ΜΕΧΡΙ 
ΞΥΛΟΓΕΦΥΡΟ» στο ΜΕΣΟΛΟΓΓΙ ΤΟΥ Δήμου Ι.Π. Με¬ 
σολογγίου Π.Ε. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», ως ισχύει. 

2. Τις διατάξεις του Ν. 3200/55 «περί Διοικητικής Απο¬ 
κέντρωσης», όπως τροποποιήθηκε και ισχύει. 

3. Τις διατάξεις της παρ. 21 του άρθρου 46 του 
Ν. 3220/2004 (Φ.Ε.Κ 15 τ.Α' 28.1.2004) «Μέτρα αναπτυ¬ 
ξιακής και κοινωνικής πολιτικής - αντικειμενικοποίηση 
του φορολογικού ελέγχου και άλλες διατάξεις». 

4. Τις διατάξεις του άρθρου 280 του Ν. 3852/2010 (ΦΕΚ 
Α'/87/7.6.2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

5. Το Π.Δ. 139/2010 (ΦΕΚ Α' 232/27.12.2010) «Οργανισμός 
της Αποκεντρωμένης Διοίκησης Πελοποννήσου, Δυτ. 
Ελλάδος και Ιονίου». 

6. Τις διατάξεις των άρθρων 3 και 5 του Ν. 2971/2001 
(ΦΕΚ 285/τ.Α"/19.12.2001) «Περί αιγιαλού και παραλίας», 
όπως συμπληρώθηκε με τις διατάξεις του άρθρου 113 
του Ν. 3879/11 «Περί Δημοσίων Συμβάσεων ... ρύθμιση 
θεμάτων Εθνικής Αμυνας.» 

7. Την καταγραφή του Δημοσίου Κτήματος με ΑΒΚ 
818, το οποίο προέκυψε από προσχώσεις της λιμνοθά¬ 
λασσας, συνέπεια εκτέλεσης λιμενικώνΈργων, το οποίο 
καταλαμβάνει έκταση 89 στρεμμάτων και καταγράφηκε 
κατόπιν του με αρ. 1633/399/64363/22.02.1984 εγγράφου 
της ΚΕΔ. 

8. Το με αρ. 1055810/5428/Β0 010/22.07.20 02/22.07.20 02 
έγγραφο του Υπουργείου Οικονομικών - Γεν. Δ/νση 
Δημόσιας Περιουσίας προς την Κτηματική Υπηρεσία 
Αιτωλ/νίας με θέμα το Κτήμα Τρικούπη. 


9. Το ΦΕΚ 294/τ.Δ707.05.1998 σύμφωνα με το οποίο 
εγκρίθηκε η πολεοδομική μελέτη της επέκτασης του 
σχεδίου πόλεως, καθώς και το διάγραμμα της μελέ¬ 
της για την περιοχή Βίγλα - Αγ. Δημήτριος και την αρ. 
1426/16.09.2002 Απόφαση Νομάρχη Αιτωλ/νίας με την 
οποία κυρώθηκε η πράξη εφαρμογής. 

10. Το με αρ. 544.5/829/98/25.09.1998 έγγραφο του ΓΕΝ 
προς την Κτηματική Υπηρεσία Αιτωλ/νίας με τις υπο¬ 
δείξεις και τις επισημάνσεις αυτού για τους λόγους που 
αναφέρονται σε αυτό. 

11. Το με αρ. 1076274/8202/Β 0010/20.03.200 0 έγγραφο 
του Υπουργείου Οικονομικών Δ/νση Δημόσιας Περι¬ 
ουσίας προς την Κτηματική Υπηρεσία Αιτωλ/νίας για 
την εξαίρεση 452,900 στρεμ. από τον παλαιό αιγιαλό 
σύμφωνα με την έκθεση του Οικονομικού Επιθεωρητή 
Γ. Αντύπα και του με αρ. 5672/3.10.62 εγγράφου της 
Εφορίας Μεσολογγίου. 

12. Το με αρ. 1031453/2093/Α0 010/06.04.20 05 έγγραφο 
του Υπουργείου Οικονομίας και Οικονομικών -Δνση Δη¬ 
μόσιας Περιουσίας προς την Κτηματική Υπηρεσία Ν. Αι- 
τωλ/νίας με θέμα «Προάσπιση των συμφερόντων του Δη¬ 
μοσίου κατά τη διαδικασία του Εθνικού Κτηματολογίου.» 

13. Το με αρ. 1064906/5052/Α0010/25.09.2006 έγγραφο 
του Υπουργείου Οικονομίας και Οικονομικών - Δ/νση 
Δημόσιας Περιουσίας - Τμήματα Α και Β σύμφωνα με το 
οποίο επικαλείται σχετικά έγγραφα που έχουν σταλεί 
στην Κτηματική Υπηρεσία Αιτωλ/νίας και την υπενθύ- 
μιση επίσπευσης της διαδικασίας καθορισμού ορίων 
παλαιού αιγιαλού από την αρμόδια Επιτροπή καθώς και 
την λήψη μέτρων προστασίας για τη διασφάλιση των 
συμφερόντων του Δημοσίου». 

14. Το με αρ. 1245/03.02.2006 έγγραφο του Δήμου Με¬ 
σολογγίου προς την Κτηματική Υπηρεσία του Δημοσίου 
με την αποστολή σε ψηφιακή μορφή την αποτύπωση 
της Δυτ. Περιοχής από Διοικητήριο μέχρι τον κόμβο 
Μούτσου. 

15. Το από 16.01.1984 Τοπογραφικό Διάγραμμα από το 
σχέδιο πόλεως Μεσολογγίου το οποίο περιλαμβάνει τα 
εθνικά οικόπεδα στην βορειοδυτική πλευρά της πόλεως 
του γεωμέτρη Μ. Σέχου. 

16. Τα Τοπογραφικό και υψομετρικά διαγράμματα 
1:1000 συνταχθέντα τον Σεπτέμβριο του 2011 σε πέντε(5) 
πινακίδες, ελεγμένα για την ακρίβεια της αποτύπωσης 
στις 05-07-07-2012 από την Ιωάννα Αργιαδίτη, Αγρονό¬ 
μο - Τοπογράφο Μηχανικό της Κτηματικής Υπηρεσίας 
Αιτωλ/νίας και θεωρημένα από την ίδια, την ίδια ημέρα. 

17. Την από 04.12.2009 Εισήγηση του Προϊσταμένου της 
Κτηματικής Υπηρεσίας Ν. Αιτωλ/νίας Γ. Δάλλα, πρώην 
Προέδρου της Επιτροπής. 

18. Το γεγονός ότι τμήμα της περιοχής ανήκει σε πε¬ 
ριοχή του Δικτύου ΝΑΤυΒΑ συγκεκριμένα με κωδικούς 
ΟΒ 2310001, ΟΒ2310015, και τμήμα της περιοχής ανήκει 
στην Περιφερειακή Περιοχή ΠΠ7 του Εθνικού Πάρκου 
Λιμνοθαλασσών Μεσολογγίου - Αιτωλικού. 

19. Το με αρ. Φ. 119/19098α/σ.5490/20.12.2011 έγγραφο 
του ΓΕΕΘΑ προς την Κτηματική Υπηρεσία Αιτωλ/νίας 
σύμφωνα με το οποίο το ΓΕΕΘΑ από πλευράς αρμοδι¬ 
οτήτων του όπως αυτές απορρέουν από το άρθρο 17 
του Ν. 2971/2001, δεν έχει αντίρρηση για τη συνέχιση 
της διαδικασίας επί του εν λόγω καθορισμού των ορίων 
αιγιαλού - παραλίας και τυχόν υπάρχοντος παλαιού 
αιγιαλού, στην αναφερόμενη στο θέμα περιοχή. 

20. Την από 05.07.2012Έκθεση της Επιτροπής αιγιαλού 
παραλίας για τον καθορισμό των ορίων αιγιαλού παρα¬ 
λίας και παλαιού αιγιαλού στη θέση «ΑΓ. ΔΗΜΗΤΡΙΟΣ 
ΜΕΧΡΙ ΔΙΟΙΚΗΤΗΡΙΟ» και επανακαθορισμός των ορίων 
αιγιαλού, παραλίας και παλαιού αιγιαλού «ΑΓ. ΔΗΜΗΤΡΙ- 
ΟΣ ΜΕΧΡΙ ΞΥΛΟΓΕΦΥΡΟ» στο ΜΕΣΟΛΟΓΓΙ ΤΟΥ Δήμου 
Ι.Π. Μεσολογγίου Π.Ε. Αιτωλ/νίας. 

21. Το με αρ. 66091/12695/10.08.2012 έγγραφο του Τμ. 
Δημόσιας Περιουσίας - Δ/νσης Οικονομικού της Αποκε¬ 
ντρωμένης Διοίκησης Πελοποννήσου Δυτ. Ελλάδας και 
Ιονίου προς τη Δ/νση Δημόσιας Περιουσίας του Υπουρ¬ 
γείου Οικονομικών σχετικά με την αρ. 277/1962 γνωμο¬ 
δότηση του Γνωμοδοτικού Συμβουλίου Δημοσίων και 
Ανταλλαξίμων Κτημάτων του Υπουργείου Οικονομικών. 

22. Το με αρ. Δ10Α1137799/3743Ξ2012/3.10.2012 έγγρα¬ 
φο της Δ/νσης Δημόσιας Περιουσίας του Υπουργείου 
Οικονομικών αναφορικά με την προαναφερόμενη γνω¬ 
μοδότηση του Γνωμοδοτικού Συμβουλίου Δημοσίων και 
Ανταλλαξίμων Κτημάτων του Υπουργείου Οικονομικών, 
για την οποία δεν υπάρχουν στοιχεία διότι είχαν παρα¬ 
δοθεί στους Νομάρχες σύμφωνα με τις διατάξεις περί 
Αποκέντρωσης. 

22. Το με αρ. 1522/φ.420/013/25.04.2013 έγγραφο της 
Κτηματικής Υπηρεσίας Αιτωλ/νίας προς την Αποκεντρω¬ 
μένη Διοίκηση Πελοποννήσου Δυτ. Ελλάδας και Ιονίου 
αναφορικά με τη γνωμοδότηση 277/1960 του Γνωμο- 
δοτικού Συμβουλίου Δημοσίων Κτημάτων του Υπουρ¬ 
γείου Οικονομικών,σύμφωνα με το οποίο η εν λόγω 
ουδέποτε παραδόθηκε στην Κτηματική Υπηρεσία κατά 
τη σύσταση της με το υπόλοιπο αρχείο σε αυτή. Από 
το σωζόμενο έγγραφο επίδοσης της γνωμοδότησης 
στους κληρονόμους Αποστόλου Μούρκα προκύπτει ότι 
«οι μετά ταύτα δικαιοπάροχοι κληρονόμοι είναι κύριοι 


της υπ' αυτών διεκδικούμενης εκτάσεως εν τη θέσει Βί- 
γλα Μεσολογγίου, πλην των τμημάτων άτινα αποτελού- 
σι αιγιαλό, λίμνη η λιμνοθάλασσα, άτινα ανήκουσι στο 
Δημόσιο, όπερ δεν απώλεσεν τα υπ’ αυτών δικαιώματά 
του», (συν. η με αρ. 5672/3.10.1962 επίδοση της Δ.Ο.Υ. 
Μεσολογγίου προς τους Κληρονόμους Α. Μούρκα.» 

24. Το με αρ. 2176/Φ.410/013/19.07.2012 Έγγραφο της 
Κτηματικής Υπηρεσίας Ν. Αιτωλ/νίας προς την Αποκε¬ 
ντρωμένη Διοίκηση Πελοποννήσου Δυτ. Ελλάδας και Ιο- 
νίου για έκδοση της σχετικής Απόφασης, αποφασίζουμε: 

Επικυρώνουμε την από 05.07.2012 Έκθεση της Επι¬ 
τροπής αιγιαλού και παραλίας για τον καθορισμό των 
ορίων Αιγιαλού -Παραλίας και παλαιού αιγιαλού στη 
θέση «ΑΓ. ΔΗΜΗΤΡΙΟΣ ΜΕΧΡΙ ΔΙΟΙΚΗΤΗΡΙΟ» και επανα¬ 
καθορισμός των ορίων αιγιαλού, παραλίας και παλαιού 
αιγιαλού «ΑΓ. ΔΗΜΗΤΡΙΟΣ ΜΕΧΡΙ ΞΥΛΟΓΕΦΥΡΟ» στο 
ΜΕΣΟΛΟΓΓΙ ΤΟΥ Δήμου Ι.Π. Μεσολογγίου Π.Ε. Αιτωλ/ 
νιας, καθώς επίσης και τα Τοπογραφικά και υψομετρικά 
διαγράμματα 1:1000 συνταχθέντα τον Σεπτέμβριο του 
2011 σε πέντε(5) πινακίδες, ελεγμένα για την ακρίβεια 
της αποτύπωσης στις 05.07.2012, από την Ιωάννα Αργια- 
δίτη, Αγρονόμο - Τοπογράφο Μηχανικό της Κτηματικής 
Υπηρεσίας Αιτωλ/νίας και θεωρημένα από την ίδια, την 
ίδια ημέρα, ως εξής: 

1α)Την οριογραμμή του αιγιαλού με κόκκινη πολυγω¬ 
νική γραμμή με στοιχεία Α1, Α2,.... Α66, Α67. 

β) Την οριογραμμή της παραλίας με συνεχή κίτρινη 
πολυγωνική γραμμή με στοιχεία Π1, Π2,... Π67, Π68. 

γ) Την οριογραμμή του παλαιού αιγιαλού με συνεχή 
μπλε πολυγωνική με στοιχεία ΠΑ1, ΠΑ2, ....ΠΑ7, ΠΑ8, ΠΑ9, 
ΠΑ10, ΠΑ11, ΠΑ12 της οποίας οι κορυφές εξασφαλίζονται 
με ορθογώνιες συντεταγμένες από το κρατικό δίκτυο 
συντεταγμένων της Γεωγραφικής Υπηρεσίας Στρατού 
(Ελληνικό Γεωδαιτικό Σύστημα Αναφοράς ΕΓΣΑ’ 87 στο 
ελλειψοειδές ΟΒδβο-Εγκάρσια Μερκατορική Προβολή) 
Σημειώνεται ότι η οριογραμμή της παραλίας είναι 
παράλληλος από τη γραμμή αιγιαλού σε όλο το μήκος 
της και σε απόσταση 20μέτρων. 

2. Η Επιτροπή διαπίστωσε ότι υφίσταται παλαιός αι- 
γιαλός. 

Η απόφαση αυτή με την Έκθεση της Επιτροπής κα¬ 
θορισμού ορίων αιγιαλού παραλίας και το Τοπογραφι- 
κό Διάγραμμα να δημοσιευθούν στην Εφημερίδα της 
Κυβερνήσεως. 

Πάτρα, 13 Ιουνίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ Α. ΑΓΓΕΛΑΚΑΣ 

ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ, ΠΑΡΑΛΙΑΣ 
ΚΑΙ ΠΑΛΑΙΟΥ ΑΙΓΙΑΛΟΥ «ΑΓ. ΔΗΜΗΤΡΙΟΣ ΜΕΧΡΙ 

ΔΙΟΙΚΗΤΗΡΙΟ» ΚΑΙ ΕΠΑΝΑΚΑΘΟΡΙΣΜΟΣ ΤΩΝ ΟΡΙΩΝ 
ΑΙΓΙΑΛΟΥ, ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ « 

ΑΓ. ΔΗΜΗΤΡΙΟΣ ΜΕΧΡΙ ΞΥΛΟΓΕΦΥΡΟ» 

ΣΤΟ ΜΕΣΟΛΟΓΓΙ ΤΟΥ ΟΜΩΝΥΜΟΥ ΔΗΜΟΥ 
(Αρθρ. 3 του Ν.2971/19.12.2001) 

Για τον καθορισμό των ορίων του Αιγιαλού, Παραλίας 
και Παλαιού Αιγιαλού στη θέση «Αγ. Δημήτριος-Διοικη- 
τήριο» και επανακαθορισμός των ορίων αιγιαλού, πα¬ 
ραλίας και παλαιού αιγιαλού στη θέση «Αγ. Δημήτριος- 
Ξυλογέφυρο» του Δήμου Μεσολογγίου Ν.ΑιτωλΛ/ίας, 
σήμερα την 5 του μηνός Ιουλίου του έτους 2012, ημέρα 
Πέμπτη και ώρα 10:00π.μ., οι υπογεγραμμένοι: 

1. Δασκαλής Αλέξανδρος, Εφοριακός ΠΕ/ΒΤ, Προϊ¬ 
στάμενος της Κτηματικής Υπηρεσίας Αιτωλ/νίας, ως 
Πρόεδρος, 

2. Αργιαδίτη Ιωάννα, Αγρονόμος και Τοπογράφος Μηχ/ 
κος ΠΕ5/Δ2', της Κτηματικής Υπηρεσίας Αιτωλοακαρ¬ 
νανίας, ως μέλος της επιτροπής, 

3. Σακιριανός Ιωάννης, Υποπλοίαρχος Λ/Σ, Λιμενάρχης 
Υπολιμεναρχείου Μεσολογγίου, ως μέλος της επιτρο¬ 
πής, 

4. Τζιώλης Δημήτριος, Τοπογράφος Μηχανικός, Προϊ¬ 
στάμενος της Υπηρεσίας Δόμησης του Δήμου Μεσολογ¬ 
γίου Π. Ε. Αιτωλοακαρνανίας, ως μέλος της επιτροπής 
και 

5. Τσακαρέστος Ιωάννης, Πολιτικός Μηχανικός, Προϊ¬ 
στάμενος της Δ/νσης Περιβάλλοντος και Χωρικού 
Σχεδιασμού της Γ ενικής Διεύθυνσης Χωροταξικής 
και Περιβαλλοντικής Πολιτικής της Αποκεντρωμένης 
Δ/σης Πελοποννήσου, Δ.Ε. και Ιονίου, ως μέλος της 
επιτροπής (παρότι ειδοποιήθηκε έγκαιρα δεν προ- 
σήλθε), απών, 

Γραμματέας της Επιτροπής ορίζεται ο Σταμπουλό- 
πουλος Νικόλαος, Εφοριακός Δε/ΒΥ, ο οποίος είναι 
υπεύθυνος για την τήρηση και σύνταξη του παρόντος 
πρακτικού, αποτελούντες την Επιτροπή καθορισμού των 
ορίων του αιγιαλού και παραλίας δυνάμει του άρθρου 
3 του Ν. 2971/2001 συγκληθείσα κατόπιν του υπ’ αριθμ. 
1996/Φ.410/013/3.7.2012 εγγράφου του Προέδρου αυτής, 
μεταβήκαμε επί τόπου στην προαναφερόμενη περιοχή 
σήμερα και λαβόντες υπόψη: 

- Το υπ’ αριθμ. 544.5/555/97/3.9.1997 έγγραφο του 
Γενικού Επιτελείου Ναυτικού, σύμφωνα με το οποίο 
διαβιβάστηκαν αποσπάσματα αεροφωτογραφιών σε 
διαφάνειες, έτους φωτοληψίας 1937 με την ενδεικτικά 
εκτιμώμενη θέση της οριογραμμής του παλαιού αιγι- 
αλού, 

- Η από 6.11.1997 έκθεση επιτροπής καθορισμού ορίων 
αιγιαλού και παραλίας στην ίδια περιοχή και το υπ’ 
αριθμ. 544.5/829/98/25.9.1998 έγγραφο του Γ ενικού Επι¬ 
τελείου Ναυτικού, σύμφωνα με το οποίο δεν συμφωνεί 
με την οριογραμμή του παλαιού αιγιαλού όπως την 
καθόρισε η αρμόδια επιτροπή διότι, η περιγραφή της 
εξαιρούμενης εκτάσεως στην έκθεση της επιτροπής 
δεν παρέπεμπε σε κλειστή πολυγωνική επιφάνεια, για 
την εξαίρεση αυτή του κτήματος Τρικούπη δεν ακο¬ 
λουθήθηκε η εγκύκλιος 2823/1138/2.2.88 του Υπουργεί¬ 
ου Οικονομικών και δεν υπήρχε η σύμφωνη γνώμη του 
Υπουργείου Οικονομικών. Προς υποβοήθηση του έργου 
της Επιτροπής, διαβιβάστηκαν δύο ενωμένα αποσπά¬ 


σματα αεροφωτογραφιών με την ενδεικτικά εκτιμώμενη 
θέση της οριογραμμής του παλαιού αιγιαλού, 

- Τις πάρα πολλές συνεδριάσεις της αρμόδιας επιτρο¬ 
πής για την συγκεκριμένη περιοχή, χωρίς ουσιαστικά να 
οριοθετείται η οριογραμμή του παλαιού αιγιαλού, μετα¬ 
ξύ των οποίων και η από 18.5.2010 συνεδρίαση της ίδιας 
επιτροπής που ουσιαστικά ήταν και η προτελευταία, 

- Την από 4.12.2009 Εισήγηση του Προϊσταμένου της 
Κτηματικής Υπηρεσίας κου Γεωργίου Δάλλα, πρώην 
Προέδρου της επιτροπής προς τα μέλη της η οποία 
είχε ως εξής: 

ΕΙΣΗΓΗΣΗ ΠΡΟΪΣΤΑΜΕΝΟΥ 
ΣΤΗΝ ΕΠΙΤΡΟΠΗ ΑΡΘΡΟΥ 3 ΤΟΥ Ν. 2971/2001 

Γ ια τον καθορισμό ορίων αιγιαλού, παραλίας και πα¬ 
λιού αιγιαλού στο δυτικό τμήμα πόλης Μεσολογγίου και 
επανακαθορισμού στο τμήμα ΚΤΕΟ - Αγιος Δημήτριος 

Το ζήτημα καθορισμού αιγιαλού και παραλίας στο 
Μεσολόγγι είναι ανοικτό για πενήντα χρόνια περίπου 
και έχει να κάνει ιστορικά με δύο παραμέτρους του 
προβλήματος και συγκεκριμένα 

Α) το έτος 1958, ύστερα από αιτήσεις του Νικ. Πε- 
τροκωστόπουλου και Αποστ. Μούρκα, προέκυψε θέμα 
έρευνας δικαιωμάτων του Δημοσίου σε έκταση 452.997 
τ.μ. στη θέση Βίγλα Μεσολογγίου. Γ ια την έκταση αυτή, 
που στη συνέχεια, αποκλήθηκε «Κτήμα Τρικούπη», έγινε 
έκθεση έρευνας από τον Οικονομικό επιθεωρητή Αντύ- 
πα και με βάση την έκθεση αυτή εκδόθηκε η 277/1962 
γνωμοδότηση του αρμόδιου Γνωμοδοτικού Συμβουλίου 
Δημοσίων και Ανταλλαξίμων Κτημάτων του Υπουρ¬ 
γείου Οικονομικών, της οποίας το πλήρες σώμα δεν 
βρίσκεται ούτε στο αρχείο της Κτηματικής Υπηρεσίας 
Αιτωλοακαρνανίας, ούτε στο αρχείο του Υπουργείου 
Οικονομικών και από συναφή άλλα έγγραφα συνάγεται 
ότι το συμπέρασμα ήταν πως «οι τούτου δικαιοδόχοι 
κληρονόμοι Μούρκα είναι κύριοι της παρ’ αυτών διεκδι- 
κουμένης εκτάσεως πλην των τμημάτων ταύτης, άτινα 
αποτελούσιν αιγιαλόν, λίμνην ή λιμνοθάλασσαν, άτινα 
ανήκουσιν εις το Δημόσιον, όπερ δεν απώλεσεν, τα 
επί τούτων δικαιώματά του». Με βάση το συμπέρασμα 
αυτό το επόμενο βήμα έπρεπε να είναι ο καθορισμός 
ορίων αιγιαλού, παραλίας και παλιού αιγιαλού από την 
αρμόδια κατά νόμο επιτροπή, ώστε να προσδιοριστούν 
ακριβώς ποιες ήταν οι δημόσιες και ποιες οι ιδιωτικές 
εκτάσεις. Επίσης από το κείμενο της έκθεσης Αντύ- 
πα και του εγγράφου 7582/8.10.1967 του Οικον. Εφόρου 
Μεσολογγίου προκύπτει ότι και στο παρελθόν, μετα¬ 
ξύ 1915 - 1920 υπήρχε διαμάχη Δημοσίου και Νικολάου 
Τρικούπη, ιδιοκτήτη της έκτασης, για τα όρια αιγιαλού 
και πως υπήρχε και σχετική γνωμοδότηση του Ν. Σ. του 
Κράτους, με αριθμό 46/2.7.1920, η οποία και αυτή δεν 
βρέθηκε στα αρχεία, παρά τις σχετικές προσπάθειες. 
Επειδή και τότε (1962-1968) συνέχιζαν να μεταβιβάζουν 
τμήματα της έκτασης «κτήμα Τρικούπη», σε απάντηση 
του ανωτέρω 7582/67 εγγράφου, το Υπουργείο Οικονο¬ 
μικών με το έγγραφο Μ. 7084/7646/20.5.1968 έδινε την 
εντολή «προ πάσης ετέρας ενεργείας σας προβείτε εις 
το καθορισμόν ορίων του αιγιαλού, δια της αρμοδίας 
επιτροπής άρθρου 5 του Α.Ν. 263/1968». 

Β) Παράλληλα την ίδια δεκαετία του έτους 1960 η 
λιμνοθάλασσα Μεσολογγίου - Αιτωλικού είχε γίνει το 
επίκεντρο επενδυτικού ενδιαφέροντος για την ίδρυση 
εργοστασίου παραγωγής χημικών προϊόντων. Συγκεκρι- 

μένα είχε συναφθεί σύμβαση μεταξύ Ελληνικού Δημο¬ 
σίου και των ΤΗΟΜΑ3 Α. ΡΑΡΡΑ3 και ΚΩΝ. I. ΝΕΥΡΟΥ, 
που δημοσιεύτηκε στο ΦΕΚ Α' 50/8.3.1966. Ακολούθως 
στις 23.8.1966 το Κυβερνητικό Οικονομικό Συμβούλιο 
αποφάσισε την παραχώρηση εκτάσεων της λιμνοθά¬ 
λασσας και την κατασκευή έργων, προκειμένου να επι¬ 
τευχθεί η σύμβαση. Στο ΦΕΚ Α.Ε. και Ε.Π.Ε. 845/3.10.1966 
δημοσιεύτηκε η ίδρυση της εταιρίας ΜΕΣΟΛΟΓΓΙ Εται¬ 
ρία Χημικών Προϊόντων Α.Ε., που θα αναλάμβανε την 
εκμετάλλευση της παραχωρηθείσας λιμνοθάλασσας. 
Επειδή δεν προβλέπονταν από το υφιστάμενο νομικό 
πλαίσιο η παραχώρηση θαλάσσιων περιοχών, εκδόθηκε 
ο Α.Ν. 522/1968 και ακολούθως δημοσιεύτηκε στο ΦΕΚ 
Α' 240/14.10.1968 συμπληρωματική σύμβαση Ελληνικού 
Δημοσίου και Α.Ε. ΜΕΣΟΛΟΓΓΙ, για την παραχώρηση 
των αναφερομένων θαλασσίων εκτάσεων για 50 χρόνια 
κατά δικαίωμα επικαρπίας. 

Προκειμένου να προχωρήσει η υλοποίηση της σύμ¬ 
βασης, το επόμενο αναγκαίο βήμα ήταν ο καθορισμός 
ορίων αιγιαλού και παραλίας στην λιμνοθάλασσα Μεσο¬ 
λογγίου, δηλαδή όπως σημειώθηκε εισαγωγικά, από δύο 
διαφορετικές ανάγκες κινούμενο το Δημόσιο κατέτεινε 
στην ίδια χρονικά ενέργεια, της οποίας περιγράφω ακο¬ 
λούθως την πορεία. 

1. Στις 6 Φεβρουάριου 1969 συνεδρίασε η αρμόδια επι¬ 
τροπή και στο από Μάιο 1968 τοπογραφικό διάγραμμα, 
του πολιτικού μηχανικού X. Πέτρου, προσκομισθέν υπό 
της ενδιαφερόμενης εταιρείας ΜΕΣΟΛΟΓΓΙ Α.Ε., προ- 
έβη για πρώτη φορά στον καθορισμό ορίων αιγιαλού. 
Ιδιαίτερη σημασία έχει η επισήμανση ότι στο πρακτικό 
της επιτροπής συμπεριλήφθηκε και αποτέλεσε μάλι¬ 
στα και βάση συμπεράσματος για τον καθορισμό ορίων 
αιγιαλού το από 4.2.1969 ( δηλαδή δύο ημέρες πριν) 
πρακτικό του επιβλέποντος μηχανικού του Λιμενικού 
και Εξυγιαντικού Ταμείου Μεσολογγίου X. Πέτρου και 
του εκπροσώπου μηχανικού Ν. Αποστολοπούλου της 
εταιρίας ΑΡΧΙΡΟΔΟΝ Α.Ε., αναδόχου κατασκευής Λι- 
μένος Μεσολογγίου « εξ ου προκύπτει ότι η διαφορά 
μεταξύ ανωτάτης και κατωτάτης συνήθους στάθμης 
της Λιμνοθάλασσας Μεσολογγίου Αιτωλικού ανέρχεται 
εις 90 εκατοστά του μέτρου, εκ τούτου δε τεκμαίρετε 
συνήθης άνοδος της επιφάνειας ...εις 45 εκατοστά του 
μέτρου από της μέσης στάθμης, ήτις δύναται να εξο¬ 
μοιωθεί με το υψόμετρον 0,00 του συνοδεύοντος το 
παρόν τοπ. διαγρ/τος. Συνεπεία τούτου η οριογραμμή 
του αιγιαλού έδει να καθορισθή εις την ισοϋψή καμπύλη 
των +45 εκατοστών, πλην αύτη καθορίζεται ως εν τω 
διαγράμματι, μεταξύ των +20 έως +30 εκατοστών του 
μέτρου, διότι εκ της επιτόπιου ερεύνης διεπιστώθη ότι 
άνωθεν ταύτης και μέχρι των +45 εκατοστών υφίστανται 
εκτάσεις καλλιεργήσιμοι ή βοσκότοποι δυνάμενοι να 
χαρακτηρισθώσιν ως ανήκουσαι εις ιδιώτας.». 

Στο σημείο αυτό θέλω να επισημάνω πως η υιοθέτηση 
από την επιτροπή του παραπάνω πρακτικού μεταξύ Λι¬ 
μενικού Εξυγιαντικού Ταμείου και εταιρείας ΑΡΧΙΡΟΔΟΝ 
αποτέλεσε, κατά την γνώμη μου, την βάση όλων των 
προβλημάτων που ακολούθησαν με την εκκρεμότητα 
του καθορισμού αιγιαλού και παραλίας για πενήντα 
χρόνια. Διότι το συμπέρασμα του πρακτικού δεν αντα- 
ποκρίνονταν στην πραγματικότητα των πραγματικών 
φαινομένων κυματισμού και μέγιστης πλην συνήθους 
ανάβασης του χειμερίου κύματος, που αποτελεί την 
απαραίτητη προϋπόθεση για τον ακριβή, αντικειμενικό 


και δίκαιο καθορισμό ορίων αιγιαλού γενικότερα και ει¬ 
δικότερα στην συγκεκριμένη περίπτωση, όπως και ανα¬ 
λυτικότερα θα εξηγήσω σε άλλα σημεία της παρούσας. 

Ο προηγούμενος καθορισμός δεν οριστικοποιήθηκε, 
διότι δεν συμφώνησε το ΓΕΝ, όπως φαίνεται από τα 
σχετικά έγγραφα και την επακολουθήσασα αλληλογρα¬ 
φία που αποκαλύπτει τα προβλήματα που δημιουργούσε 
η υιοθέτηση του παραπάνω πρακτικού. 

2. Στις 7 Νοεμβρίου 1969 ακολούθησε νέα έκθεση της 
αρμόδιας επιτροπής καθορισμού αιγιαλού και παραλίας, 
σε άλλο τοπογραφικό διάγραμμα, του μηχανικού Χρή¬ 
στου Ασκαρίδη, με τον καθορισμό τελικά στην ισοϋψή 
καμπύλη των +45 εκατοστών του μέτρου, αποδεχόμενοι 
και πάλι το επίμαχο πρακτικό μεταξύ Λιμενικού Εξυγια¬ 
ντικού Ταμείου και εταιρείας ΑΡΧΙΡΟΔΟΝ, καθορισμός 
που οριστικοποιήθηκε με την έκδοση της οικείας από¬ 
φασης του Νομάρχη Αιτωλοακαρνανίας 35022/15.6.1970 
και δημοσιεύτηκε στο ΦΕΚ 159/28.7.1970. 

Μετά τον καθορισμό στο τμήμα Ξυλογέφυρο Αιτωλι- 
κού - Αγιος Δημήτριος, που επέτρεψε πλέον την υλο¬ 
ποίηση των προβλεπόμενων τεχνικών έργων, τόσο στην 
λιμνοθάλασσα, για τις ανάγκες της εταιρείας ΜΕΣΟ¬ 
ΛΟΓΓΙ Α.Ε., όσο και των εγγειοβελτιωτικών έργων στην 
ξηρά, ακολούθησαν αρκετές προσπάθειες από τις τε¬ 
χνικές υπηρεσίες του Υπουργείου Οικονομικών, για τον 
καθορισμό του αιγιαλού στο υπόλοιπο δυτικό τμήμα, οι 
οποίες δεν τελεσφόρησαν, κυρίως επειδή πλέον εθίγετο 
μεγάλος αριθμός ιδιοκτησιών ιδιωτών και με την αιτι¬ 
ολογία νέου πιο ακριβούς καθορισμού αναβάλλονταν, 
περιπλέκοντας πιο πολύ το ζήτημα αφού συνεχίζονταν 
και οι αγοραπωλησίες αλλά ταυτόχρονα και μελέτες 
αξιοποίησης της περιοχής με την τελική ένταξη της στο 
σχέδιο πόλης και την κτηματογράφηση από τον ΟΚΧΕ. 

Το έτος 1997 καθορίστηκε ο αιγιαλός στο μεσημβρινό 
τμήμα της πόλης Μεσολογγίου (ΦΕΚ 1002/5/20.11.1997) 
και απομένει από τότε να καθοριστεί και να συνδέσει 
το κενό που υπάρχει από το τελευταίο σημείο, στην 
νέα περιμετρική λεωφόρο με το τελευταίο σημείο της 
περιοχής Αγίου Δημητρίου που επανακαθορίστηκε το 
έτος 1991 (ΦΕΚ 743/Δ719.10.1991) και που επίσης πρέπει 
να επανακαθοριστεί αφού στο μεταξύ έχει ολοκληρωθεί 
η κατασκευή της περιμετρικής οδού και έχει αλλάξει 
την φυσική μορφολογία προς την πλευρά της λιμνο¬ 
θάλασσας. 

Στο σημείο αυτό πρέπει να αναφερθώ σε ιστορικά 
στοιχεία της περιοχής που θα βοηθήσουν την επιτροπή 
στο έργο της 

ΙΣΤΟΡΙΚΑ ΣΤΟΙΧΕΙΑ 

Στο βιβλίο του Κ.Α. ΣΤΑΣΙΝΟΠΟΥΛΟΥ, το Μεσολόγγι, 
που εκδόθηκε το έτος 1925, σελίδα 45, 46 και 47 με 
τίτλο η Λιμνοθάλασσα κατά την αρχαιότητα, αναφέ- 
ρονται τα εξής 

«Από τους αρχαίους γεωγράφους και ιστορικούς 
μόνος ο Στράβων αναφέρει τα εξής περί της λιμνο- 
θαλάσσης. «...Είτα λίμνη των Οινιαδών.,.και άλλη Κυνία, 
διπλάσιά ταύτης και μήκος και πλάτος, Τρίτη δ' Ουρία, 
πολλώ τούτων μικρότερα. Η μεν ουν Κυνία και εκδίδωσιν 
εις την θάλασσαν...». 

Κατά την γνώμη μου, Κυνία μεν είναι ολόκληρη η λι¬ 
μνοθάλασσα Μεσολογγίου, η οποία εκδίδωσιν εις την 
θάλασσαν, Ουρία η Του Αιτωλικού,....». 

Ακολουθεί και ο διαπρεπής ιστορικός και γηγενής 
του Μεσολογγίου Σπυρίδων Τρικούπης στο κεφάλαιο Μ 

του δευτέρου τόμου του Βιβλίου Ιστορία της Ελλη¬ 
νικής Επαναστάσεως σελίδες 361-366, αναφερόμενος 
στο Μεσολόγγι, «Άγνωστος η πρώτη της πόλεως του 
Μεσολογγίου καταβολή. Αλλά και το όνομα της πόλεως 
δεικνύει., εκτίσθη.. μέσω λάκκων εξ αιτίας της λίμνης.. 
Επειδή το παραθαλάσσιον είναι το τερπνότερον, πολ¬ 
λοί.. έφρατταν δια πασσάλων και παλιουριών μέρος της 
αβαθούς θαλάσσης, και το απεγαίωναν... Το δ' έδαφος 
της πόλεως είναι σχεδόν ισοθάλασσον, δια τούτο πολ- 
λάκις εν καιρώ χειμώνος ωθουμένων των κυμάτων προς 
την ξηρόν υπό των νοτίων ανέμων περιθαλασσούνται 
αι παράλιοι οικίαι. ...Συμβαίνει δ’ ενίοτε το εναντίον και 
η θάλασσα φεύγει ως ωκεάνιος άμπωτις επέμπροσθεν 
της πόλεως επί τη βίαια και διαρκή πνοή του χειμερινού 
βορέου. 

.... Καθώς δε προς το μέρος της θαλάσσης ούτω και 
προς το της ξηράς.... είναι όλη επίπεδος,... 

Η πόλις προς το μέρος της ξηράς εκλείετο δια ημε- 
λημένης και ατελούς τάφρου από της μιας άκρης της 
λίμνης έως την άλλην εκτεινομένης. ...Επί δε της όχθης 
αυτής υψούτο τείχος απύργωτον,....» 

Οι παραπάνω αναφορές είναι οι σημαντικότερες, διότι 
υπάρχουν και πολλές άλλες, ιδίως από περιγραφές και 
απομνημονεύματα της επαναστατικής περιόδου 1821- 
1829, που κινούνται στο ίδιο συμπέρασμα, δηλαδή ότι 
πρόκειται για μια ιδιόμορφη επιλίμνια ή παραθαλάσσια 
πόλη. 

ΤΟΠΟΓΡΑΦΙΚΟ ΥΛΙΚΟ 

Στο τοπογραφικό υλικό που υπήρχε στην υπηρεσία 
καθώς από άλλο που βρέθηκε από νέα αναζήτηση πε¬ 
ριλαμβάνονται ως σημαντικότερα 

1. Σχέδιο πόλης Μεσολογγίου σε κλίμακα 1 προς 2000, 
του έτους 1845, προσαρτημένο στο ΦΕΚ 7/8.3.1847. 

2. Σχέδιο πόλης Μεσολογγίου σε κλίμακα 1 προς 1000, 
του έτους 1864, και ισχύον σήμερα με αναθεωρήσεις. 

3. Σχεδιαγράφιση με τίτλο «Τοποθεσία του Μεσο¬ 
λογγίου μετά των πολιορκητικών έργων των Τούρκων 
εν έτει 1826 καθ’ όσον εδύναντο ν’ ανευρεθώσι» άγνω¬ 
στου συντάκτη, δημοσιευμένο στο βιβλίο «Ιστορία της 
Επαναστάσεως των Ελλήνων» συγγραφείσα υπό ΑΝΤ. 
ΠΡΟΚΕΣ - ΟΣΤΕΝ, έτος έκδοσης 1868, Αθήνα. 

4. Απόσπασμα από το σχέδιο πόλης Μεσολογγίου 
περιλαμβάνον τα εθνικά οικόπεδα της βορειοδυτικής 
πλευράς της πόλης Μεσολογγίου, του έτους 1884, σε 
κλίμακα 1 προς 1000 του γεωμέτρη Μ. Σέχου. 

5. Τοπογραφικό διάγραμμα γαιών Νικολάου Τρικού- 
πη, υπό του γεωμέτρη Τριαντάφυλλου Μακρυγιάννη, σε 
κλίμακα 1 προς 2000, του έτους 1906. 

6. Σχεδιαγράφιση τελευταίας πολιορκίας του Μεσο¬ 
λογγίου, σε κλίμακα 1 προς 4000, υπό Οδυσσέως Μα- 
ρουλη, συνταχθείσας το έτος 1907. 

7. Υδρογραφικός χάρτης του ΓΕΝ, με στοιχεία του 
έτους 1919. 

8. Υψομετρικός χάρτης Μεσολογγίου έτους 1923 

9. Αεροφωτοτοπογραφικός χάρτης σε κλίμακα 1 προς 
2000, του έτους 1934, του τότε Υπουργείου Συγκοινω¬ 
νίας. 

10. Αεροφωτογραφία έτους 1945, σε κλίμακα 1 προς 
42.000, σε μεγέθυνση. 

11. Τοπογραφικό διάγραμμα περιοχής Μεσολογγίου 
έτους 1961, για τον καθορισμό αιγιαλού και παραλίας 
σε τμήμα της Κλείσοβας με την σχετική έκθεση της 
επιτροπής (ΦΕΚ). 


12. Τοπογραφικό διάγραμμα περιοχής Μεσολογγίου 
έτους 1965 σε κλίμακα 1 προς 5000 του Υπουργείου 
Δημοσίων Έργων. 

13. Εγκεκριμένο σχεδιάγραμμα περιοχών Λιμνοθα- 
λασσών προσηρτημένο εις την από 27.9.1968 Σύμβα¬ 
ση μεταξύ Ελλην. Δημοσίου και Μεσολόγγι Α.Ε. (ΦΕΚ 
240/14.10.1968). 

14. Τοπογραφικό διάγραμμα πολ. Μηχανικού X. Πέ¬ 
τρου, με πρόταση καθορισμού αιγιαλού και παραλίας 
της συνεδρίασης της επιτροπής την 6.2.1969, που δεν 
κατέστη οριστικός. 

15. Τοπογραφικό διάγραμμα πολ. Μηχανικού X. Ασκα- 
ρίδη, με πρόταση καθορισμού αιγιαλού και παραλίας 
της συνεδρίασης της επιτροπής την 7.11.1969, που έγινε 
οριστικός (ΦΕΚ 159/28.7.1970). 

16. Τοπογραφικό διάγραμμα παραλιακής ζώνης Με¬ 
σολογγίου έτους 1971 της Δ/νσης Τεχνικών Υπηρεσιών 
Υπουργείου Οικονομικών με σκοπό τον καθορισμό αι- 
γιαλού και παραλίας, που τελικά δεν ολοκληρώθηκε. 

17. Τοπογραφικό διάγραμμα της Δ/νσης Τεχνικών 
Υπηρεσιών Υπουργείου Οικονομικών, με πρόταση κα¬ 
θορισμού αιγιαλού και παραλίας της συνεδρίασης της 
επιτροπής την 9.4.1981, που δεν κατέστη οριστικός. 

18. Τοπογραφικό διάγραμμα της κοινής υπουργικής 
απόφασης, με πρόταση καθορισμού αιγιαλού και πα¬ 
ραλίας της συνεδρίασης της επιτροπής την 1997, που 
δεν κατέστη οριστικός. 

19. Διαφάνειες αεροφωτογραφιών, επί των οποίων το 
Γ.Ε.Ν. έχει προτείνει οριογραμμή καθορισμού αιγιαλού 
και παραλίας για την περιοχή πόλης Μεσολογγίου, από 
τις οποίες έχει γίνει δεκτή και έχει καταστεί οριστική 
με την δημοσίευση στο ΦΕΚ για το μεσημβρινό τμήμα 
της πόλης. 

Στο σημείο αυτό πρέπει να αναφερθεί και να επιση- 
μανθεί ότι η υιοθέτηση της πρότασης του Γ.Ε.Ν. για 
το μεσημβρινό τμήμα της πόλης είχε ως αποτέλεσμα 
μεγάλο τμήμα της πόλης να καταγραφεί ως δημόσιο 
τμήμα και να αμφισβητηθούν τίτλοι κυριότητας ιδιωτών 
που πρόβαλλαν δικαιώματα στα ακίνητα αυτά. Από την 
υποβολή αιτήσεων θεραπείας σύμφωνα με το άρθρο 8 
του Α. Ν. 1539/1938, από το έτος 1998 μέχρι και σήμε¬ 
ρα προέκυψε ότι τελικά το Ελληνικό Δημόσιο δεν είχε 
δικαιώματα στο πλείστο της έκτασης, που ως παλιός 
αιγιαλός καταγράφηκε ως δημόσιο κτήμα, αντίθετα επί 
σειρά ετών οι ιδιώτες ενεπλάκησαν σε μια χρονοβόρα 
διαδικασία απόδειξης των δικαιωμάτων τους. 

Από την μελέτη του παραπάνω υλικού και από την 
αξιολόγηση των αποτελεσμάτων που προέκυψαν από 
τις αποφάσεις του γνωμοδοτικού συμβουλίου δημοσίων 
κτημάτων για τις αιτήσεις θεραπείας στο μεσημβρινό 
τμήμα καταλήγω να προτείνω τα παρακάτω στα υπό¬ 
λοιπα μέλη της επιτροπής. 

ΣΥΜΠΕΡΑΣΜΑ 

1. Κατ’ αρχή η υιοθέτηση στο παρελθόν από τις επι¬ 
τροπές του πρακτικού «του επιβλέποντος μηχανικού 
του Λιμενικού και Εξυγιαντικού Ταμείου Μεσολογγίου 
X. Πέτρου και του εκπροσώπου μηχανικού Ν. Αποστο- 
λοπούλου της εταιρείας ΑΡΧΙΡΟΔΟΝ Α.Ε., αναδόχου 
κατασκευής Λιμένος Μεσολογγίου «εξ ου προκύπτει ότι 
η διαφορά μεταξύ ανωτάτης και κατωτάτης συνήθους 
στάθμης της Λιμνοθάλασσας Μεσολογγίου Αιτωλικού 
ανέρχεται εις 90 εκατοστά του μέτρου, εκ τούτου δε 
τεκμαίρεται συνήθης άνοδος της επιφάνειας ...εις 45 

εκατοστά του μέτρου από της μέσης στάθμης,», είναι 
η βάση όλων των προβλημάτων καθορισμού ορίων αι- 
γιαλού και παραλίας στο Μεσολόγγι, διότι πρόκειται 
για την αποδοχή πραγμάτων που δεν υφίστανται. Και 
αυτό δεν είναι ένα αυθαίρετο συμπέρασμα, διότι απο- 
δεικνύεται από την προγενέστερη επιτροπή του έτους 
1961, στο ανατολικό τμήμα της λιμνοθάλασσας, δηλαδή 
της Κλείσοβας, όπου και εκεί οι φυσικές συνθήκες κυ- 
ματισμού και ανέμων είναι όμοιες με το δυτικό τμήμα, 
διότι εκεί παραδέχεται η επιτροπή πως «θέμα γραμμής 
χειμερίου κύματος δεν γεννάται καθ’ όσον η θάλασσα 
παρά τον εκτεταμένον χώρον είναι τελείως αβαθής και 
ούτω δεν δημιουργείται κύμα επ' αυτής», γεγονός που 
απεδέχθη και το Γ.Ε.Ν. που συμφώνησε στο συμπέρασμα 
αυτό με το έγγραφο του 10050/15/62/7.5.1962.Όπως λοι¬ 
πόν προανέφερα, οι όμοιες συνθήκες στα δύο τμήματα 
της λιμνοθάλασσας ανατολικό και δυτικό, δηλαδή το 
μικρό βάθος και η μεγάλη απόσταση από την ανοιχτή 
θάλασσα δεν δημιουργούν και στους έντονους νοτίους 
ανέμους κυματισμούς ύψους +45 εκατοστών του μέτρου 
που δέχθηκαν οι επιτροπές και το ΓΕΝ στο παρελθόν, 
αντίθετα παρουσιάζεται μεν σε ασυνήθεις περιπτώσεις 
παλιρροιακή ανάβαση ύψους και 15 έως 20 εκατοστών 
του μέτρου, αντίθετα δε η συνήθης ανάβαση κυμαίνεται 
στα 5 με 10 εκατοστά του μέτρου. 

2. Από την σύγκριση της θέσης της ακτογραμμής στα 
σχεδιαγράμματα των ετών 1845,1884,1906 και 1965, προ¬ 
κύπτει ελάχιστη μετακίνηση της ακτογραμμής προς την 
ξηρά και όχι προς θάλασσα. Η μετακίνηση αυτή γίνεται 
μεγαλύτερη στα διαγράμματα των επόμενων ετών και 
αυτό εξηγείται από την κατασκευή των έργων από την 
ΜΕΣΟΛΟΓΓΙ Α.Ε., ιδίως από την κατασκευή της κλειστής 
προθερμάστρας των αλυκών, αυτής της Πλώσταινας, 
η οποία τροφοδοτείται με το αντλιοστάσιο της οδού 
Μάγερ, με αποτέλεσμα να ενισχύεται η στάθμη της για 
να διοχετεύει τα θερμασμένα νερά στις αλυκές. Δηλαδή 
συνεχής μετατόπιση της ακτογραμμής προς την ξηρά, 
ενώ το λογικό θα ήταν με την ανθρώπινη δραστηριότη¬ 
τα να μετακινείται η γραμμή προς την θάλασσα. 

3. Με βάση το συμπέρασμα του Γνωμοδοτικού Συμ¬ 
βουλίου Δημοσίων Κτημάτων επί της έκθεσης του Επι¬ 
θεωρητή Αντύπα, στην γνωμοδότηση 277/1962 πως «οι 
τούτου δικαιοδόχοι κληρονόμοι Μούρκα είναι κύριοι 
της παρ’ αυτών διεκδικουμένης εκτάσεως πλην των 
τμημάτων ταύτης, άτινα αποτελούσιν αιγιαλόν, λίμνην 
ή λιμνοθάλασσαν, άτινα ανήκουσιν εις το Δημόσιον, 
όπερ δεν απώλεσεν, τα επί τούτων δικαιώματα του» 
και τον ορισμό του παλιού αιγιαλού στο άρθρο 1 του 
Ν. 2971/2001 σε συνδυασμό με την παράγραφο 3 του 
άρθρου 5 του ιδίου νόμου, η οριογραμμή παλαιού αιγι- 
αλού που πιθανολογείται από τα νεότερα τοπογραφικά 
διαγράμματα προς τα παλαιότερα με τελευταίο αυτό 
του 1845, βρίσκεται νοτιότερα προς την εσώτερη λιμνο¬ 
θάλασσα και όχι προς το μέρος της ξηρός. 

3. Με βάση τα προηγούμενα και λαμβάνοντας υπ’ όψη 
και τις διατάξεις του άρθρου 4 του Ν. 3127/2003 και το 
γεγονός της έγκρισης σχεδίου πόλης για το δυτικό 
τμήμα Βίγλα - Άγιος Δημήτριος Μεσολογγίου με την 
1/2001 πράξη εφαρμογής Νομάρχη Αιτωλοακαρνανίας. 

Εισηγούμαι 

Η γραμμή αιγιαλού να τοποθετηθεί στην εξωτερική 
πλευρά προς την θάλασσα της νέας περιμετρικής οδού 
που κατασκευάστηκε πάνω σε παλαιότερο ανάχωμα 


για τις ανάγκες των έργων της ΜΕΣΟΛΟΓΓΙ Α.Ε., την 
γραμμή παραλίας στο πλάτος της οδού και την οριο- 
γραμμή παλαιού αιγιαλού εξωτερικά του εγκεκριμένου 
σχεδίου πόλης και επειδή οι διαμορφώσεις στη γεωμορ¬ 
φολογία της περιοχής δεν επιτρέπουν να διαπιστωθεί 
με απόλυτη ακρίβεια η ισοϋψής γραμμή των 5 έως 10 
εκατοστών του μέτρου, που είναι η φυσική συνήθης 
μέγιστη ανάβαση της παλίρροιας της λιμνοθάλασσας 
στην περιοχή αυτή, να τοποθετηθεί κατά προσέγγιση 
πλησίον της γραμμής 11-12-9-8-7-6 του υπομνήματος 
του μηχανικού Πολιτόπουλου επί του διαγράμματος 
Μακρυγιάννη. 

Επίσης να γίνει επανακαθορισμός της οριογραμμής 
παλιού αιγιαλού στο μεσημβρινό τμήμα σύμφωνα με 
την ακτογραμμή που προκύπτει από το σχεδιάγραμμα 
του έτους 1845. 

Μεσολόγγι 4-12-2009 

Ο Προϊστάμενος Κ. Υ. Α. 

ΔΑΛΛΑΣ ΓΕΩΡΓΙΟΣ 
ΕΦΟΡΙΑΚΟΣ ΤΕ/Α 

- Το αριθμ. 1055810/5428/Β0010/22-7-2002 έγγραφο του 
Υπουργείου Οικονομίας και Οικονομικών-Δ/νση Δημόσι¬ 
ας Περιουσίας-Τμήμα Β', σχετικά με το «Κτήμα Τρικού- 
πη» και την αριθμ. 277/1960 Γνωμοδότηση του γνωμο- 
δοτικού συμβουλίου δημοσίων κτημάτων, σύμφωνα με 
την οποία «...οι δικαιοπάροχοι κληρονόμοι είναι κύριοι 
της υπό αυτών διεκδικούμενης εκτάσεως εν τη θέσει 
Βίγλα Μεσολογγίου πλην των τμημάτων άτινα αποτε¬ 
λούσιν αιγιαλόν, λίμνην, ή λιμνοθάλασσαν άτινα ανή- 
κουσιν εις το Δημόσιον όπερ δεν απώλεσεν τα υπάυ- 
τών δικαιώματά του». 

- Την καταγραφή του Δημοσίου Κτήματος με Α.Β.Κ. 
818, το οποίο προέκυψε από προσχώσεις της λιμνοθά¬ 
λασσας, συνέπεια εκτέλεσης λιμενικών έργων, το οποίο 
καταλαμβάνει έκταση 89 στρεμμάτων και καταγράφηκε 
κατόπιν του αριθ. 1633/399/64363/22.2.1984 εγγράφου 
της ΚΕΔ, είναι αλίπεδο και δεν κατέχονταν (τότε), 

- Την οριοθέτηση του «κτήματος Τρικούπη» η οποία 
συντάχθηκε από τον Γεράσιμο Αντύπα Οικονομικό Επι¬ 
θεωρητή του Υπουργείου Οικονομικών, σε συνεργασία 
με τον μηχανικό Δημ. Πολπόπουλο, ο οποίος συνέταξε 
τοπογραφικά διάγραμμα που συνόδευε την παραπάνω 
έκθεση. Ο Δημήτριος Πολιτόπουλος, χρησιμοποίησε ως 
υπόβαθρο, το τοπογραφικά διάγραμμα του γεωμέτρη 
Μακρυγιάννη, του έτους 1908. 

Έτσι οριοθετήθηκε το κτήμα Τρικούπη, στην περιοχή 
«Βίγλα-Αγ. Δημήτριος» το οποίο συνόρευε προς νότο, με 
το καταγεγραμμένο Β.Κ. 818 δημόσιο κτήμα. Με την αριθ. 
277/1960 Γνωμοδότηση του Γ.Σ.Δ.Κ. του Υπουργείου οικο¬ 
νομικών, η οποία επιδόθηκε στον Διονύσιο Μούρκα (δικαι- 
οπάροχο των αφών Τρικούπη), εκτάσεως 452,900 στρέμ¬ 
ματα, η οποία δεν αμφισβητήθηκε ποτέ από το Υπουργείο 
Οικονομικών, ούτε από το Γ.Ε.Ν. (αριθ. 1076274/8202/ 
Β0010/20.3.2000 έγγραφο του Υπουργείου Οικονομικών 
και το αριθ. 544.5/829/98/25.9.1998 έγγραφο του Γ.Ε.Ν.). 

- Το αριθμ. ΦΕΚ 294/τ.Δ'/7.5.1998 σύμφωνα με το οποίο 
εγκρίθηκε η πολεοδομική μελέτη της επέκτασης του 
σχεδίου πόλεως, καθώς και το διάγραμμα της μελέτης 
για την περιοχή «Βίγλα-Αγ. Δημήτριος» και την αριθ. 
1426/16.9.2002 απόφαση Νομάρχη Αιτωλ/νίας με την 
οποία κυρώθηκε η πράξη εφαρμογής, 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3199 


- Το υπ’ αριθμ. 1031453/2093/Α0010/6.4.2005 έγγραφο 
του Υπουργείου Οικονομίας και Οικονομικών, προάσπιση 
των συμφερόντων του Δημοσίου κατά την διαδικασία 
του Εθνικού Κτηματολογίου, σύμφωνα με το οποίο επι- 
σημαίνεται ότι όσον αφορά στην οριοθέτηση αιγιαλού 
στις περιπτώσεις που έχουν δηλωθεί από ιδιώτες τμή¬ 
ματα αιγιαλού, θα πρέπει να υποβληθούν ενστάσεις από 
την υπηρεσία μας καθόσον ο αιγιαλός είναι κοινόχρη¬ 
στος και ανήκει στο Δημόσιο. 

- Την από 18.5.2006 οριστικοποίηση των πρώτων εγ¬ 
γραφών στο Εθνικό Κτηματολόγιο και καταχώρηση των 
στοιχείων σε κτηματολογική βάση, σύμφωνα με τον 
Ν. 2664/1998, για όλη την περιοχή Μεσολογγίου. 

- Το υπ’ αριθμ. 1064906/5052/Α0010/25.9.2006 έγγραφο 
του Υπουργείου Οικονομίας και Οικονομικών-Δ/νση Δη¬ 
μόσιας Περιουσίας-Τμήματα Α' και Β', σύμφωνα με το 
οποίο επικαλείται σχετικά έγγραφα που έχουν σταλεί 
στην Κτηματική Υπηρεσία Αιτωλ/νίας και την υπενθύ- 
μιση επίσπευσης της διαδικασίας καθορισμού ορίων 
παλαιού αιγιαλού από την αρμόδια Επιτροπή καθώς και 
την λήψη μέτρων προστασίας για την διασφάλιση των 
συμφερόντων του Δημοσίου. 

- Το από 16.1.1884 τοπογραφικό διάγραμμα από το 
σχέδιο πόλεως Μεσολογγίου, το οποίο περιλαμβάνει 
τα εθνικά οικόπεδα τα κατά την βορειοδυτική πλευρά 
της πόλεως, του γεωμέτρη Μ. Σέχου, 

- Τα υπό του Δημητρίου Κίσσα, Τοπογράφου Μηχα¬ 
νικού, τοπογραφικό και υψομετρικά διαγράμματα, συ- 
νταχθέντα τον Σεπτέμβριο του 2011 σε πέντε (5) πινα¬ 
κίδες, σε κλίμακα 1:1000, ελεγμένα για την ακρίβεια της 
αποτύπωσης στις 5.7.2012 από την Αργιαδίτη Ιωάννα, 
Αγρονόμο και Τοπογράφο Μηχανικό της Κτηματικής 
Υπηρεσίας Αιτωλ/νίας και θεωρημένα από την ίδια, την 
ίδια ημέρα, 

- Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου 2971/2001 και 
ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεται ότι: 

1) Η μορφολογία της ακτής συνίσταται από χαλαρά 
ιζήματα (άμμος) που έχουν προκύψει από την αποσά- 
θρωση-διάβρωση των μητρικών πετρωμάτων της ακτής 
(χαμηλό υψόμετρο αναφορικά με την μέση στάθμη της 
θάλασσας στα 0,20μ-0,50μ.). 

2) Της ακτής συνέχονται εκτάσεις, πεδινές, με χρήση 
κατοικίας και Β' κατοικίας και εντός σχεδίου πόλεως 
Μεσολογγίου. 

3) Το φυσικό όριο βλάστησης συνίσταται από θαμνώδη 
φυσική βλάστηση (πουρνάρια, σχίνα). 

β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι: ότι η περιοχή δεν 
προσβάλλεται από ισχυρούς ανέμους έντασης 7-10Β, 
κυρίως Βορειοδυτικής διεύθυνσης, γιατί είναι προστα- 
τευμένη λόγω του ότι βρίσκεται μέσα σε περίκλειστη 
θάλασσα (λιμνοθάλασσα Μεσολογγίου). 

δ. Την μορφολογία του πυθμένα, ο οποίος συνίσταται 
από πολύ μικρά βάθη κοντά στην ακτή (ομαλός). 

ε. Τ ον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με μι¬ 
κρό ανάπτυγμα πελάγους καθώς και το ότι μεγάλο ανά¬ 
πτυγμα θαλάσσιας έκτασης συμβάλλει στην δημιουργία 


μεγαλύτερης έκτασης κυματικού πεδίου σε σχέση με 
κλειστές περιοχές που έχουν την ίδια ένταση ανέμου. 

στ. Την ύπαρξη τεχνικών έργων στην περιοχή, όπως 
της νέας περιμετρικής οδού η οποία κατασκευάστηκε 
το έτος 2000 περίπου. 

ζ. Σύμφωνα με το Περιφερειακό Πλαίσιο Χωροταξικού 
Σχεδιασμού και Αειφόρου Ανάπτυξης Περιφέρειας Δυτι¬ 
κής Ελλάδος (ΦΕΚ 1470/Β709.10.2003) και μάλιστα από 
το χάρτη Δ.1.2. «Πρότυπο Χωρικής Ανάπτυξης-Παραγω- 
γικής Δραστηριότητας» κλίμακας 1:800000, η περιοχή 
δεν χαρακτηρίζεται. 

η. Το γεγονός ότι υπάρχουν καταγεγραμμένα δημόσια 
κτήματα σε άμεση γειτνίαση με την παράκτια ζώνη, Β.Κ. 
818, Β.Κ. 905, Β.Κ. 741, Β.Κ. 742. 

θ. Το γεγονός ότι υφίσταται Κτηματολόγιο (ημερομη¬ 
νία οριστικοποίησης των πρώτων εγγραφών του Εθνι¬ 
κού Κτηματολογίου η 18η Μαΐου 2006) στην περιοχή Με¬ 
σολογγίου, με τους κωδικούς που αναγράφονται πάνω 
στις πινακίδες του εν λόγω καθορισμού και θίγονται 
από την οριογραμμή του παλαιού αιγιαλού. 

ι. Τμήμα της περιοχής ανήκει σε περιοχή του δικτύου 
ΝΑΤΙΙΒΑ 2000 και συγκεκριμένα στις περιοχές με κωδι¬ 
κούς ΘΒ 2310001 και ΘΒ 2310015, και Τμήμα της περιοχής 
ανήκει στην Περιφερειακή Περιοχή ΠΠ7 του Εθνικού 
Πάρκου Λιμνοθαλασσών Μεσολογγίου-Αιτωλικού. 

- Τις διατάξεις του Ν. 2971/2001, 

- Την σύνδεση-τομή στα σημεία Α1-Π1 και ΠΑ1=48" 
στα οποία καθορίστηκαν οι οριογραμμές αιγιαλού, 
παραλίας και παλαιού και δημοσιεύθηκαν στο ΦΕΚ 
1002/Δ/20.11.1997 με την αριθ. 1096812/1997 απόφαση 
Υπουργού Οικονομικών, 

- Την τομή στα σημεία Α34-Π28 στα οποία καθορί¬ 
στηκαν καθορίστηκαν οι οριογραμμές αιγιαλού, παρα¬ 
λίας και παλαιού στο ΦΕΚ 743/Δ719-10.2001 με την αριθ. 
979/4.10.1991 απόφαση Νομάρχη Αιτωλ/νίας, και χρήζει 
να γίνει επανακαθορισμός, 

- Την σύνδεση με τον καθορισμό ορίων αιγιαλού, πα¬ 
ραλίας και παλαιού αιγιαλού στα σημεία Α61-Π60 στον 
κόμβο, ο οποίος δημοσιεύθηκε στο ΦΕΚ 159/28.7.1970 
η αριθμ. 35022/1.6.1970 απόφαση Νομάρχη Αιτωλ/νίας 

- Το υπ’ αριθμ. Φ.119/190980α/20.12.2011 έγγραφο του 
ΓΕΕΘΑ/ΓΚλ./Γ2-Τμήμα Εθνικής Υποδομής, σύμφωνα με 
το οποίο δεν έχει αντίρρηση για την συνέχιση διαδικα¬ 
σίας καθορισμού ορίων αιγιαλού, παραλίας και παλαιού 
αιγιαλού, 

ΠΡΟΣΧΩΣΕΙΣ-ΕΠΙΧΩΜΑΤΩΣΕΙΣ-ΔΙΑΒΡΩΣΗ: Διαπιστώ¬ 
θηκαν επιχωματώσεις σε πολλά τμήματα της περιοχής 
καθορισμού, οι οποίες προκλήθηκαν μετά την κατα¬ 
σκευή της νέας περιμετρικής οδού, όπου εγκλωβίστηκαν 
νερά και στην συνέχεια οι κατακλύζόμενες από νερά 
εκτάσεις, επιχωματώθηκαν προς αποφυγή μολύνσεων, 
όπως φαίνεται στα συνημμένα τοπογραφικό διαγράμ¬ 
ματα, τα οποία αποτελούν και αναπόσπαστο τμήμα της 
έκθεσης αυτής, αποφασίζουμε: 

1. Καθορίζουμε επί του ως άνω τοπογραφικού δια¬ 
γράμματος ως εξής: 

α) την οριογραμμή του αιγιαλού με κόκκινη πολυγω¬ 
νική γραμμή με στοιχεία Α1, Α2,Α66, Α67. 

β) Την οριογραμμή της παραλίας με συνεχή κίτρινη 
πολυγωνική με στοιχεία Π1, Π2,..., Π67, Π68, 

γ) Την οριογραμμή του παλαιού αιγιαλού με συνεχή 
μπλε πολυγωνική με στοιχεία ΠΑ1, ΠΑ2, ..., ΠΑ7, ΠΑ8, 
ΠΑ9, ΠΑ10, ΠΑ11, ΠΑ12, της οποίας οι κορυφές εξασφα- 

λίζονται με ορθογώνιες συντεταγμένες από το κρατικό 
δίκτυο συντεταγμένων της Γεωγραφικής Υπηρεσίας 
Στρατού (Ελληνικό Γεωδαιτικό Σύστημα Αναφοράς 
ΕΓΣΑ ’87 στο ελλειψοειδές ΘΒ3 80-Εγκάρσια Μερκα- 
τορική Προβολή). 

Σημειώνεται ότι η οριογραμμή της παραλίας είναι 
παράλληλος από τη γραμμή αιγιαλού σε όλο το μήκος 
της και σε απόσταση 20 μέτρων. 

2. Η επιτροπή διαπίστωσε ότι υφίσταται παλαιός αι- 
γιαλός. 


Το παρόν συντάχθηκε σε πέντε αντίτυπα, έντεκα (11) 
σελίδων το καθένα και υπογράφεται ως ακολούθως: 

Ο Πρόεδρος 

ΑΛΕΞΑΝΔΡΟΣ ΔΑΣΚΑΛΗΣ 
Τα Μέλη: 

ΙΩΑΝΝΑ ΑΡΓΙΑΔΙΤΗ 
ΔΗΜΗΤΡΙΟΣ ΤΖΙΩΛΗΣ 
ΙΩΑΝΝΗΣ ΣΑΚΙΡΙΑΝΟΣ 
ΙΩΑΝΝΗΣ ΤΣΑΚΑΡΕΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 38 % 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 31 % 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


























































































